Melléklet a 79/2015. sz. Képv. test. határozathoz


						
KISKŐRÖS VÁROS ÖNKORMÁNYZATA
6200 Kiskőrös, Petőfi Sándor tér 1.

___________________________________________________________________________
Szám:          /2015. 
ELLÁTÁSI SZERZŐDÉS
pszichiátriai betegek nappali  ellátására

amely létrejött egyrészről

Kiskőrös Város Önkormányzata 
székhelye: 6200 Kiskőrös, Petőfi Sándor tér 1.,
adószáma: 15724784-2-03) 
képviseli: Domonyi László polgármester 
(a továbbiakban: Önkormányzat), 

másrészről

Szeretetházi Baptista Gyülekezet Kiskőrös
székhelye: 6200 Kiskőrös, Szűcs József u.12., 
adószáma: 18515949-1-03 
képviseli: Opauszki György képviselő
(a továbbiakban: Fenntartó)
 
között az alábbi feltételekkel:

A szerződés tárgya és időbeli hatálya

1. Szerződő felek kijelentik, hogy a szociális igazgatásról és szociális ellátásokról szóló 1993. évi III. törvény (a továbbiakban: Szt.) 120-122.§-aiban meghatározottak figyelembevételével szerződést kötnek az Szt. 65/F. §-ában, valamint a személyes gondoskodást nyújtó szociális intézmények feladatairól és működésük feltételeiről szóló 1/2000. (I.7.) SzCsM. rendelete 74-80.§-aiban és 83. §-ában meghatározott  pszichiátriai betegek nappali ellátása biztosítása tárgyában.

2. A Fenntartó képviselője kijelenti, hogy a pszichiátriai betegek nappali ellátását Kiskőrös város közigazgatási területén vállalja.

3. [bookmark: _GoBack]Jelen szerződés Szerződő felek aláírásával lép hatályba és határozatlan időre jön létre.

Az ellátás tartalma

4. A pszichiátriai betegek nappali ellátása a tizennyolcadik életévüket betöltött, fekvőbeteg-gyógyintézeti kezelést nem igénylő pszichiátriai betegek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak - ide nem értve az idős személyeket - napközbeni étkeztetését.

5. A Fenntartó a 4. pontban megnevezett célcsoport részére folyamatosan napi 50 férőhelyet biztosít.

6. A pszichiátriai betegek nappali ellátását a Fenntartó a fenntartásában lévő Sorsok Háza Pszichiátriai Betegek Nappali Intézménye Kiskőrös 6200 Kiskőrös, Rákóczi F. utca 12. szám alatti székhelyén biztosítja.
Ágazati azonosítója: S0507288
A szolgáltatói nyilvántartásba történő bejegyzés
· azonosító száma: 1SZEBK/0186
· ügyiratszáma: BKC/001/162-6/2015. 
· hatálya: határozatlan idejű
A szolgáltató nyilvántartásba bejegyző hatóság neve, címe: Bács-Kiskun Megyei Kormányhivatal Szociális és Gyámhivatala, 6000 Kecskemét, Deák Ferenc tér 5.


7. A Fenntartó a jelen szerződés aláírásával kijelenti, hogy a szerződésben meghatározott, általa nyújtott szociális alapszolgáltatás keretében végzett pszichiátriai betegek nappali ellátására vonatkozó jogszabályokat, szakmai követelményeket, a nyilvántartási kötelezettségek, adatvédelem és adatkezelés szabályait ismeri, azokat betartja és betartatja. Vállalja, hogy a pszichiátriai betegek nappali ellátását érvényes működési engedély birtokában, az abban foglaltak alapján, a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja Kiskőrös Város Közigazgatási területén.

8. Szerződő felek megállapodnak, hogy a pszichiátriai betegek nappali ellátásának személyi és tárgyi működési feltételeit a Fenntartó biztosítja, a működtetéssel, fejlesztéssel kapcsolatban felmerülő költségek a Fenntartót terhelik.

9. A szerződő felek megállapodnak abban, hogy az 1. pont szerinti szociális szolgáltatás működéséhez az állami támogatás – vonatkozó jogszabályok szerinti – igénylése és az azzal történő elszámolás az ellátást biztosító Fenntartó feladata.

10. Szerződő felek megállapodnak, hogy a Fenntartó által nyújtott szolgáltatásért az Önkormányzatot pénzbeli támogatási kötelezettség nem terheli.

11. A szolgáltatásért fizetendő személyi térítési díj csökkentése, elengedése a Fenntartó által meghatározott módon, a jogszabályi előírások figyelembe vételével történik.

12. A Fenntartó a jelen szerződés alapján végzett tevékenységéről minden naptári év március 31. napjáig köteles írásos beszámolót készíteni és a polgármester részére elküldeni. A polgármester a beszámoló kézhezvételét követő Képviselő-testületi ülésen a beszámolót a Kiskőrös Város Önkormányzat Képviselő-testülete elé terjeszti.
 
13. A Fenntartó kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. A Fenntartó az általa közölt adatok valódiságáért felelősséget vállal.

14. Az Önkormányzat a Fenntartótól a feladatellátással kapcsolatban bármikor írásbeli tájékoztatást kérhet, melyet a Fenntartó 15 napon belül írásban köteles megadni.

15. A Fenntartó vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz. 

16. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás, stb.) segíti a Fenntartót a feladat ellátásában.

17. A Fenntartó az ellátást igénybevevő (és/vagy törvényes képviselője) által, az ellátás során felmerülő kifogások orvoslásával kapcsolatban az intézmény szervezeti és működési szabályzatában foglaltak szerint jár el.  Amennyiben az ellátásra jogosultnak a panasz kivizsgálásával kapcsolatban további kifogása van, a Fenntartó az ellátott kérelmére az írásban benyújtott panaszt – a Fenntartó állásfoglalásával együtt – 15 napon belül eljuttatja az Önkormányzatnak. Az Önkormányzat a hozzá beérkezett panaszt 30 napon belül kivizsgálja, eredményéről írásban értesíti az ellátottat és a Fenntartót.


Szerződés megszüntetése 

18. A felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 6 hónapos felmondási idővel felmondani. A felmondási idő alatt a Fenntartó köteles teljes körűen ellátni jelen szerződésből adódó feladatait.

19. Jelen szerződés közös megegyezéssel bármikor módosítható illetve megszüntethető.

20.   Azonnali hatályú felmondásra a felek bármelyike a másik fél súlyos szerződésszegése esetén jogosult, az alábbi szerint:
a) A felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget. 
b) Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, megfelelő határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél a felmondás helyett vagy mellett követelheti a másik fél szerződésszegéséből eredő kára megtérítését is.

21. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a hatályos Szt., valamint az egyéb vonatkozó jogszabályok az irányadók.


Jelen szerződést Kiskőrös Város Önkormányzata Képviselő-testülete  ……../2015.  (……..) számú határozatával hagyta jóvá, és Szerződő Felek elolvasás és értelmezés után, mint akaratukkal mindenben megegyezőt, helybenhagyólag írták alá.



Kiskőrös, 2015. ………..hó ….nap.




 _____________________________                     ________________________________ Domonyi László  polgármester                                      Opauszki György képviselő
Kiskőrös Város Önkormányzata       	                  Szeretetházi Baptista Gyülekezet Kiskőrös 
        

                                                                 


Ellenjegyzem:


____________________________
Dr. Turán Csaba
jegyző

